Maria Guzenina

Maria Guzenina (sünninimi Maria Stieren, sündinud 12. jaanuaril 1969 Helsingis) on Soome poliitik, Eduskunna liige. Ta oli alates 22. juunist 2011 kuni 24. maini 2013 Jyrki Kataineni valitsuse sotsiaalteenuste minister.

Maria Guzeninal on keskharidus. Ta on lõpetanud Mäkelänrinte õhtugümnaasiumi.http://www.eduskunta.fi/triphome/bin/hex5000.sh?hnro=926&kieli=su

Ta kuulub Sotsiaaldemokraatlikku Parteisse. 2004 valiti ta Espoo linnavolikokku. Ta valiti volikokku tagasi ka 2008 ja 2012. Eduskunna liikmeks valiti ta 2007. ja 2011. aasta valimistel. 2011. aasta valimiste järel kinnitati ta Jyrki Kataineni valitsuse sotsiaalteenuste ministriks.

Maria Guzenina sai tuntuks, kui ta valiti esimese soomlasena MusicTV saatejuhiks, kus ta töötas aastatel 1993–1997. Ta on hiljem töötanud kolumnistina mitmes ajalehes: Alueuutiset 1996–2001, Aktivist 2002–2003, Ilta-Sanomat 2003–2004, Iltalehti 2004–2007; samuti vabakutselise toimetajana Radio Citys, Yleisradio Radio Ainos ja Radio Novas.

 Isiklikku 
Tema isa on rahvuselt sakslane ja ema venelane.”Venäläisen äidin tyttärestä voi Suomessa tulla ministeri”, Uusi Suomi,  15. oktoober 2012 Ta on olnud kaks korda abielus ja kandnud vahepeal nimesid Maria Lindell ja Maria Guzenina-Richardson. Teisest abielust on tal 1999 sündinud poeg.

 Viited 

Välislingid

 Maria Guzenina koduleht
 Maria Guzenina Euroopa Parlamendi kodulehel
Tutvustus eduskunna kodulehel


Kategooria:Soome poliitikud
Kategooria:Soome saatejuhid
Kategooria:Sündinud 1969
Kategooria:Soomest valitud Euroopa Parlamendi liikmed